Baxtiyor Sattarov. Baxtiyor Olimjonovich Sattarov (1986-yil 27-martda tugʻilgan) – oʻzbekistonlik sobiq professional futbolchi, asosan yarim himoyachi ampulasida oʻynagan. 2010-yilda murabbiylik faoliyatini boshlagan. 2016-yilgi mavsumda „Sherdor“ klubida bosh murabbiylik qilgan. Baxtiyor 2006—2007-yillarda Samarqandning „Dinamo“ jamoasi safida Oʻzbekiston oliy ligasida 13 ta oʻyin oʻtkazgan. Murabbiylik faoliyati. Oliy maʼlumotli. 2005-yilda Toshkent shahar Respublika olimpiya zaxiralari kollejining murabbiy-oʻqituvchi (futbol) boʻlimini tamomlagan. 2010-yilda Samarqand davlat universitetining yuridik fakultetini tamomlagan. 2010-yilgi mavsumda „Registon“ klubi bilan Samarqand viloyati chempioni boʻlgan. 2011-yilgi mavsumda klubda murabbiy va huquqshunos sifatida ishlagan. 2011-2012-yillarda Samarqand sport federatsiyasida murabbiylik lavozimida ishlagan. 2012-yilda „FK Sherdor“ jamoasini tashkil qilgan. Ikkinchi liga jamoalari oʻrtasida Samarqand viloyati chempioni boʻlgan va oʻsha yili „Sherdor“ futbol jamoasini Oʻzbekiston Birinchi ligasiga olib chiqgan. 2013-yil yanvar oyida Samarqandning „Dinamo“ PFK bosh direktori lavozimida ishlay boshlagan. 2013-yil 1-iyundan „Mash’al“ jamoasining futbol akademiyasida katta murabbiy lavozimida ish boshlagan. 2014-yildan boshlab Birinchi liganing „Mash’al-2“ jamoasida katta murabbiy, shuningdek, klub huquqshunosi lavozimlarida ish boshlagan. 2016-yil 2-oktyabrdan boshlab „Sherdor“ futbol klubida direktor va bosh murabbiy sifatida ish boshlagan. 2017-yil 15-maydan „Dinamo-plyus“ PFK qoshidagi „Dinamo“ futbol maktabi direktori lavozimida ishlgan. 2018-yil Birinchi ligada „Sherdor“ FK bosh murabbiyi sifatida ishlagan. 2021-yilda „Mash’al“ PFKda jismoniy tayyorgarlik boʻyicha murabbiy (FIT murabbiyi) lavozimida ishlagan. Yutuqlar. Murabbiy sifatida. Registon Sherdor